تورکیه جمهوریتی بینگول ولایتیده 700 پرسونل نینگ قتنشیشی بیلن یلدیرم-6 آتیده گی عملیات باشله تیلدی.
تورکیه جمهوریتی ایچکی ایشلر وزیرلیگی تامانیدن بیریلگن بیاناتده، بولووچی ترور تشکیلاتینی بوتونله ی یوق قیلیب تشلش و منطقه ده کیرگن جایلریده تروریستلرنی تاثیرسیز وضعیت گه کیلتیریش مقصدی بیلن بینگول جاندارم قومندانلیگی تامانیدن یلدیریم-6 قاره جهنم عملیاتی نینگ باشله تیلگن لیگی قید ایتیلدی.
عملیاتگه جاندارم قومندانلیگی چوکاتیده گی جاندارم کوماندو، جاندارم خاص حرکات گروهی، پولیس خاص حرکات گروهی و امنیتی پرسونلیدن 47 اوپراسیون گروهیده گی 700 پرسونل نینگ قتنشگن لیگی بیلدیریلدی.
یورت ایچیده تروریزم نی بوتونله ی یوق قیلیب تشلش اوچون آلیب باریلگن یلدیریم 1-2-3-4-5 عملیاتلری دایره سیده بوگونگچه توپلم 22 ته تروریست جنگری نینگ تاثیرسیز وضعیت گه کیلتیریلگن لیگی افاده ایتیلدی. خوددی شو عملیات بیلن 31 ته سوم، باش پناهگاه و دیپونینگ یوق قیلیب تشلنگن لیگی، انچه قورال، مهمات غذائی مواد و ایریم مواد قولگه کیریتیلگن لیگی معلوم قیلیندی.
مذکور بیاناتده، "یلدیرم" عملیاتلری نینگ خلق نینگ همکارلیگی بیلن ایشانچی و قرارلی بیر شکلده موفقیت بیلن دوام ایتیب تورگن لیگی افاده ایتیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
